BTS- TTCL เด่นเข้า SET50-SET100
บริษัทหลักทรัพย์เอเซียแนะ&nbsp; BTS- TTCL เด่นเข้า SET50-SET100
1 ธ.ค. 2553

บริษัทหลักทรัพย์เอเซียแนะ  BTS- TTCL เด่นเข้า SET50-SET100 
บทวิเคราะห์หลักทรัพย์จาก บริษัทหลักทรัพย์เอเซียแนะนำว่าในระหว่างที่ตลาดหุ้นยังขาดปัจจัยหนุน ขอแนะนำหุ้นเด่น 2 บริษัท คือบริษัท  บีทีเอส กรุ๊ป โฮลดิ้งส์ (BTS)ให้ราคาเป้าหมาย 1.26บาท  และบริษัท โตโย-ไทย คอร์ปอเรชั่น ในราคาเป้าหมาย11 บาท จากเป็นหุ้นที่คาดว่าจะถูกนำเข้าคำนวณใน SET50 และ SET100 ในรอบ 6 เดือนข้างหน้า (ม.ค.-มิ.ย. 2554) ตามลำดับ
ทั้งนี้จากการศึกษาข้อมูล ในอดีตพบว่าหุ้นที่จะถูกคัดเข้ามาอยู่ใน SET50 จะให้ผลตอบแทนราว 7.3% ระยะเวลา 1 เดือน ก่อนที่จะถูกนำเข้าไปคำนวณ SET50 ขณะที่หุ้นถูกนำเข้า SET100 จะให้ผลตอบแทนที่ตํ่ากว่าคือราว 2.6% และต้องซื้อระยะเวลาสั้นกว่คือเพียง 2 สัปดาห์ ก่อนเข้าคำนวณใน SET100    ตรงกันข้ามหุ้นที่จะถูกถอดออกจาก SET50 ในรอบนี้คือบริษัทบางจากปิโตเลียม( BCP), บริษัท โทรีเซนไทย เอเยนต์ซีส์ (TTA )ส่วนหุ้นที่ถูกถอดออกจาก SET100 คือ SC, BMCL ราคาหุ้นเหล่านี้อาจจะมีแนวโน้มอ่อนตัวลง แต่น่าจะเป็นปัจจัยกดดันระยะสั้นเท่านั้น